Gerhardus Jahn

Gerhardus (Theod.: Gerhard) Jahn (natus 10 Septembris 1927 Cassala, mortuus 20 Octobris 1998 Marburgi vir publicus Germaniae et sodalis Socialis Democraticae Factionis Germaniae (SPD) erat.

 Familia, Iuventus et Munus 
Parentes eius medici fuerunt. Pater anno 1942 divortium fecit cum mater, quae Iudaica origine fuit et postea anno 1944 in Castris Carceralibus necata est. Gerhardus ipse gymnasium frequentabat, anno 1943/1944 in aeronautica militavit atque, postquam brevi tempore minister publicus oppido Domu Immonis (Theodisce Immenhausen) laboravit, anno 1947 maturitatem adeptus est. Tum Marburgi iurisprudentiae studebat et anno 1950 primam probationem, anno 1956 secundam accepit. Ab anno 1957 iurisconsultus admissus est.

 Cursus honorum 
Jahn, qui iam ab anno 1949 sodalis SPD est et iam studiosus pro factione sua certaverat, anno 1956 praeses factionis pagi Marburgi et decurio urbis Marburgi (ad annum 1978) factus est. 
Anno 1957 primo legatus Dietae Foederalis Germaniae electus est. 12 Aprilis 1967 Curtio Georgio Kiesinger (CDU) cancellario foederali Jahn secretarius statalis in Officio Extero nominatus est. 21 Octobris 1969 Administer Foederalis Iustitiae a novo cancellario Gulielmo Brandt nominatus est. 16 Maii 1974, cum Brandt a magistratu recessisset, etiam Jahn magistratum reliquit. Annis 1979 - 1995 praeses Foederis Germanici Conductorum fuit. Anno 1990 Dietam Foederalem reliquit.

 Nexus externi 

 Curriculum vitae in pagina tabularii instituti Fridericus Ebert (lingua Theodisca)

Categoria:Participes secundi belli mundani
Categoria:Alumni Universitatis Marburgensis
Categoria:Legati Dietae Foederalis Germaniae
Categoria:Administri Foederales Iustitiae